# Referat - styremøte nr. 4/18

**Tid: 19.09.2018 kl. 13:30 – 16:00**  
**Sted: Hos Ingunn, Equinor** *.*  **Til stede: Trond, Alain, Ingunn, Anne (på telefon),   
 Kirsten, Olav Egil (sak 28.18 – 35.18)   
  
Forfall: Lise, Rickard, Trude**

**Dokumenter:** Alle saksdokumenter finnes på <http://www.nfn-fm.no/>

|  |  |  |
| --- | --- | --- |
| Sak nr. | Sak/tema (Alle dokumenter finner du i <http://www.nfn-fm.no/> ) | Ansv.oppf. |
| **27.18** | **Fremtidig organisering, NfN admin-funksjoner** Kristin og Olav Egil fratrådte. Trond orienterte styret om aktuelle alternativer.  **Beslutning:** (Utgangspunkt for «bare styret»- møtet 11. oktober 13:30)   * Styret slutter seg til skissert forslag * Styreleder/nestleder legge frem konkret forslag til økonomiske rammer og oppgaveinnhold for styret etter nærmere gjennomgang | Trond |
| **28.18** | **Referat fra Styremøte 3/18**.Referatet var utsendt før møtet. Ingen kommentarer mottatt.  **Beslutning:** Referatet godkjent**.** | Olav E |
| **29.18** | **Eksisterende faggrupper**  Kirsten hadde sendt ut statusrapport på forhånd/lagt den på websiden og orienterte om aktiviteter og forestående møter. Tendensen med økende antall og mange nye deltagere på møtene vedvarer, og det kan by på problemer å finne vertskap som har store nok møterom (gode erfaringer hos Gjensidige!).  Et tema som går igjen i alle gruppene er hvordan gruppene jobber mest effektivt. Møteprogrammene settes vanligvis sammen som følge av innspill fra gruppemedlemmene. Det er ønskelig å få repr fra NfN Sykehus mer aktivt med i gruppene.  Tore Skalstad er sluttet hos Politiets Fellestjenester og vi må ha ny kontakt der.   **Beslutning:**. Styret tar rapporten til orientering og støtter forslaget til videre fremdrift for møtene. At møteprogrammene er resultat av innspill fra medlemmene kan gi medlemmene positivt eierskap til møteaktivitetene, men det bør likevel være styrets ambisjon å utforme mandat/målformuleringer til gruppenes arbeid som kan være veiledende for langsiktig planlegging og som understøtter gjennomføringen av NfNs strategibeslutninger.  Trond prøver å få representanter fra NfN-sykehus til alle faggruppene. | Kirsten Trond |
| **30.18** | **Ny faggruppe, Workplace Management** Utkast til program var sendt ut på forhånd/lagt på websiden og ble kommentert av Kirsten  **Beslutninger:** Styret slutter seg fortsatt til temavalg og programutkast. Dette kan utvikle seg til en faggruppe som tar opp et bredt felt av ulike temaer som  har betydning for arbeidsmiljø og arbeidsplasser. Spørsmål om fremtidig ambisjon for faggruppen bør derfor tas opp alt ved innledningen til møtet, slik at det kan bli en konstruktiv runde på dette i oppsummeringen ved avslutningen basert på møteerfaringen.  Denne drøftingen kan være utgangspunkt for utforming av mandat/mål for faggruppen.  Innholdet i dette faggruppemøtet kan komme til å ligge tett opp mot beslektede temaer i Trendseminaret som planlegges – og deltagergruppene kan komme til å bli ganske like. Det bør vurderes å legge frem et enkelt svarskjema med spørsmål som er interessante for planleggingen av Trendseminar-programmet.  Trond understreker et sterkt ønske om at styremedlemmene kommer til dette møtet. | Kirsten Rickard Alain |
| **31.18** | **Trendseminaret** Notat/forslag til hovedtittel og aktuelle temaer var sendt ut til styret/ligger på websiden og ble kommentert av Ina Aspestrand, Multiconsult.Som målgruppe til Trendseminaret regnes med folk fra strategisk/taktisk/ ledelse og på tjenesteuavhengig nivå (høyere). Planleggings-«tese» kan være at  «vi har de største utfordringene foran oss» - og så gjelder det bare å plukke ut de av dem som er mest nærliggende og aktuelle. Stikkord fra drøftingene: «menneskene/brukerne/leietakerne i sentrum», «bærekraftige løsninger», «verdiskapende tjenester», «wellbeing som produktivitetsfaktor», «nytteverdier og ledelsesutfordringer av digitalisering/robotisering etc», «bunnlinje-påvirkning, hvor?», «digitaliserte styringssystemer og oversiktlig overvåkning – måleresultater, Dash Board etc».  .  **Beslutninger:**  Trendseminaret løsrives fra NfN Sykehus sitt BM/BL-møte (se referat sak 18.18 i Styremøte 3/18) og bør gjennomføres i 1. kvartal 2019.  Møtetidspunkt bør besluttes på neste ordinære styremøte.   Temaforslagene i venstre rubrikk i Inas notat gir et godt arbeidsgrunnlag videre, men som avgrensing mot hovedtemaet i arbeidsgruppen Workplace Management kutter vi ut Arealbruk og -behov samt Arbeidsplasskonsepter. Basert på disse drøftingene/beslutningene skal Ina komme med en revidert oversikt i god tid før styremøtet (virtuelt) 11. oktober. | Trond Styret (Ina) |
| **32.18** | **Avtale med Multiconsult** Avtale om bistand med benchmarking og -learning og utvikling ble underskrevet 4. juli 2018. Avtalen var utsendt til styret og ligger som styresak på websiden. Den har to vedlegg:  1. Beskrivelse av leveranse Trendseminar (felles, NfN, gjennomføres i 2019. 2. Beskrivelse av leveranse benchmarking og -learning (NfN Sykehus)  Trond gikk kort gjennom hovedtrekkene og understreket at vedlegg 1 omfatter hele NfN, mens vedlegg 2 gjelder NfN Sykehus). Avtalen gjelder til 31.12.2018.  **Beslutning:** Avtalen er godkjent. | Trond |
| **33.18** | **Regnskapsrapport pr. 30.06 Økonomistatus pr. 01.09** Regnskapsrapporten var sendt ut 06.07. Ingen spørsmål eller kommentarer mottatt.  Økonomistatus var sent ut med dokumentene til dette møtet.  Ingen spørsmål eller kommentarer mottatt.   **Inntektssiden:** Alle fakturerte medlemmer har betalt. Technopolis har meldt seg ut men har betalt. Betalingsinformasjon for tilbakebetaling utbedt uten resultat.  **Kostnadssiden:** Ingen trekk siden forrige rapport.  **Beslutning:** Regnskapsrapport pr 30.06 godkjent uten tilleggskommentarer.Økonomistatus pr. 01.09 tatt til orientering. | **Olav E** |
| **34.18** | **Styrets Årsplan 2018**.   **Beslutninger:**  Styret bør være representert på faggruppemøtene, og det er ønskelig at så mange som mulig fra styret deltar på første møte i Workplace-gruppen 31. oktober.  Neste styremøte blir bare for styremedlemmer, men drøfting av fremtidig organisering av admin-funksjonene samt oppdatert notat om Trendseminaret.  Aktuelle dager er 10., 11., 15. og 17. oktober.  Olav Egil sender ut Doodle snarest.  21., 22. og 26. november er utpekt som aktuelle dager for jule-styremøtet. Olav E sender ut Doodle.  I samsvar med vanlig praksis innbys uttrådte styremedlemmer til middag etter møtet: Arnt Erik, Asle, Henning, Kristin, Torill. | Trond Olav E |
| **35.18** | **Eventuelt** Intet |  |